Publication: Magyar Közlöny
Issue: MK-2003-154 (Year: 2003, Number: 154)
Era: 1990-2004
Section: ellátásokról szóló 1993. évi III. törvény 4. §-a (1) bekezdésének a) pontjában meghatározott, valamint a külföldrõl
Paragraph Index: 173

(2) Az R. 17/A. §-ának (5) és (6) bekezdése helyébe a következõ rendelkezés lép: „(5) A bevallás (önellenõrzés) minõsített elektronikus aláírással ellátott dokumentumban, számítógépes hálózat útján is teljesíthetõ (elektronikus bevallás), ha ezt — az elsõ ízben történõ alkalmazást megelõzõen, a teljesítési határidõt megelõzõ hónap 15. napjáig — az érintett magánnyugdíjpénztárhoz bejelentik. A bejelentésben meg kell jelölni a foglalkoztatóval (egyéni vállalkozóval) vagy a képviseletére jogosult személlyel, szervezettel szerzõdésben álló minõsített hitelesítés szolgáltató nevét, székhelyét, adóazonosító számát, továbbá az elektronikus bevallás hitelesítésére alkalmazott minõsített tanúsítvány sorozatszámát. A bevallás módjában és a bejelentett adatokban bekövetkezett változásokról a pénztárat haladéktalanul tájékoztatni kell.

Source: https://magyarkozlony.hu/hivatalos-lapok/9537582eca4db12e59540989aea1100d2c6d60d9/dokumentumok/f5224efd525a27af43cb1e2d48d16a19f4fd71ef/letoltes